ফিলিপে কুতিনিয়ো কোরেইয়া (, ; জন্ম: ১২ জুন ১৯৯২; ফিলিপে কুতিনিয়ো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ইংরেজ ক্লাব অ্যাস্টন ভিলা এবং ব্রাজিল জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।  ১৯৯৯–০০ মৌসুমে, মাত্র ৭ বছর বয়সে, ব্রাজিলীয় ফুটবল ক্লাব ভাস্কো দা গামার যুব পর্যায়ের হয়ে খেলার মাধ্যমে কুতিনিয়ো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, ইতালীয় ক্লাব ইন্টার মিলানের সাথে চুক্তি স্বাক্ষর করার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; তবে উক্ত মৌসুমে তিনি পুনরায় ভাস্কো দা গামার মূল দলের হয়ে অভিষেক করেছেন। ইন্টার মিলানের হয়ে তিন মৌসুমে ২৮ ম্যাচে ৩টি গোল করার পর ২০১২–১৩ মৌসুমে তিনি প্রায় ৯ মিলিয়ন ইউরোর বিনিময়ে ইংরেজ ক্লাব লিভারপুলে যোগদান করেছেন। লিভারপুলে ছয় মৌসুম অতিবাহিত করার পর প্রায় ১৬০ মিলিয়ন ইউরোর বিনিময়ে স্পেনীয় ক্লাব বার্সেলোনার সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১০৬ ম্যাচে ২৬টি গোল করেছেন। অতঃপর তিনি এক মৌসুমের জন্য ধারে বায়ার্ন মিউনিখের হয়ে খেলেছেন, ক্লাবটির হয়ে তিনি একটি লিগ শিরোপাসহ সর্বমোট তিনটি শিরোপা জয়লাভ করেছেন। ২০২২–২৩ মৌসুমে, তিনি প্রায় ১৭ মিলিয়ন ইউরোর বিনিময়ে বার্সেলোনা হতে ইংরেজ ক্লাব অ্যাস্টন ভিলায় যোগদান করেছেন।  ২০০৯ সালে, কুতিনিয়ো ব্রাজিল অনূর্ধ্ব-১৭ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১০ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৬৮ ম্যাচে ২১টি গোল করেছেন। তিনি ব্রাজিলের হয়ে এপর্যন্ত ১টি ফিফা বিশ্বকাপ (২০১৮) এবং ৩টি কোপা আমেরিকায় (২০১৫, ২০১৬ এবং ২০১৯) অংশগ্রহণ করেছেন, যার মধ্যে ২০১৯ সালে তিতের অধীনে কোপা আমেরিকার শিরোপা জয়লাভ করেছেন।  প্রারম্ভিক জীবন ফিলিপে কুতিনিয়ো কোরেইয়া ১৯৯২ সালের ১২ই জুন তারিখে ব্রাজিলের রিউ দি জানেইরুতে জন্মগ্রহণ করেছেন। তিনি রিউর উত্তরে অবস্থিত রোশা জেলায় একটি পুরানো বস্তি শহর এবং শিল্প গুদামের মধ্যে তার শৈশব অতিবাহিত করেছেন। তার বাবার নাম জোসে কার্লোস কোরেয়া, যিনি একজন স্থপতি ছিলেন এবং তার মায়ের নাম এসমেরেলদো কুতিনিয়ো। তিনি তার বাবা-মায়ের তৃতীয় ও কনিষ্ঠ পুত্র ছিলেন।  শৈশবে তিনি খুব লাজুক ছিলেন এবং একা থাকতে পছন্দ করতেন; তিনি তার বড় ভাই ক্রিস্তিয়ানো এবং লিয়ান্দ্রোকে স্থানীয় কংক্রিটের ফুটবল পিচে তাদের বন্ধুদের সাথে খেলতে দেখার পর তিনি ফুটবল খেলতে শুরু করেছিলেন। তিনি প্রথমে ফুটসাল খেলতে শুরু করেন এবং তিনি বলেছেন যে, এটি তাকে একজন ফুটবলার হিসেবে তার দক্ষতা বিকাশে সহায়তা করেছিল। কুতিনিয়ো রাস্তার পরিবেশে খেলে তার দক্ষতার বিকাশ করেছিলেন। কুতিনিয়ো তার বন্ধুর দাদীর অনুরোধে একটি স্থানীয় ফুটবল অ্যাকাডেমিতে যোগদান করার পরে, তার বাবার সাথে ভাস্কো দা গামার যুব প্রশিক্ষকের দ্বারা আয়োজিত একটি প্রতিযোগিতায় তাকে অংশগ্রহণ করার জন্য যোগাযোগ করা হয়েছিল, যেখানে কুতিনিয়ো একটি পরীক্ষায় অংশগ্রহণ করে তাদের যুব দলে যোগ দিয়েছিলেন।  আন্তর্জাতিক ফুটবল কুতিনিয়ো ব্রাজিল অনূর্ধ্ব-১৭ এবং ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ২০০৯ সালের ১৭ই এপ্রিল তারিখে তিনি ২০০৯ দক্ষিণ আমেরিকা অনূর্ধ্ব-১৭ ফুটবল চ্যাম্পিয়নশিপে প্যারাগুয়ে অনূর্ধ্ব-১৭ দলের বিরুদ্ধে ম্যাচে ব্রাজিল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ব্রাজিলের বয়সভিত্তিক দলের হয়ে তিনি প্রায় ২ বছরে ১৪ ম্যাচে অংশগ্রহণ করে ৬টি গোল এবং দুইটি শিরোপা জয়লাভ করেছেন। তিনি অনূর্ধ্ব-১৭ দলের হয়ে অভিষেক ম্যাচেই ব্রাজিলের বয়সভিত্তিক দলের হয়ে প্রথমবারের মতো গোল করেছেন।  ২০১০ সালের ৭ই অক্টোবর তারিখে, ১৮ বছর, ৩ মাস ও ২৫ দিন বয়সে, ডান পায়ে ফুটবল খেলায় পারদর্শী কুতিনিয়ো ইরানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে ডান পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে কুতিনিয়ো সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৪ বছর ও ৮ মাস পর, ব্রাজিলের জার্সি গায়ে প্রথম গোলটি করেছেন; ২০১৫ সালের ৭ই জুন তারিখে, মেক্সিকোর বিরুদ্ধে ম্যাচের ২৮তম মিনিটে ফিলিপে লুইসের অ্যাসিস্ট হতে ব্রাজিলের হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন। অন্যদিকে, অভিষেকের প্রায় ৫ বছর পর, ২০১৬ সালের ৮ই জুন তারিখে, হাইতির বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেছেন; তিনি উক্ত ম্যাচে ব্রাজিলের হয়ে প্রথম, দ্বিতীয় এবং সপ্তম গোল করেছেন।  ব্যক্তিগত জীবন ১৮ বছর বয়সে কুতিনিয়ো তার বাবা-মা এবং তার বান্ধবী আইনের সাথে ইন্টার মিলানে যোগডান করার জন্য ইতালিতে যান; আইনের সাথে তিনি প্রথম এক বন্ধুর অনুষ্ঠানে দেখা করেছিলেন। এস্পানিওলে স্থানান্তর হওয়ার পর তার বাবা-মা ব্রাজিলে ফিরে যান। ২০১২ সালের গ্রীষ্মে, কুতিনিয়ো আইনের সাথে বিবাহ বন্ধনে আবদ্ধ হয়েছেন।. তাদের দুই মেয়ে ও এক ছেলে রয়েছে। তার বাহুতে তাদের একটি ট্যাটু রয়েছে, যা তার পরিবার এবং তার স্ত্রীর প্রতি তার শ্রদ্ধা প্রদর্শন করে। তিনি একজন ধর্মপ্রাণ খ্রিষ্টান।  ২০১৮ সালের ২০শে ফেব্রুয়ারি তারিখে সকালের দিকে, কুতিনিয়োর বার্সেলোনার বাড়িতে চুরি হয়েছে। তিনি তার পরিবারের সাথে রাতের খাবার খেতে বেরিয়েছিলেন এবং তিনি তার বাড়িতে নির্মাণ কাজ করছিলেন, যা চোরদের পক্ষে ঘরে প্রবেশ করা সহজ করে তোলে।  ২০১৮ সালের আগস্ট মাসে, কুতিনিয়ো তার স্ত্রীর মাধ্যমে একটি পর্তুগিজ পাসপোর্ট অর্জন করেছিলেন, যা তাকে ইইউভুক্ত খেলোয়াড় হিসেবে নিবন্ধ করতে সহায়তা করে।  পরিসংখ্যান আন্তর্জাতিক   দল  সাল  ম্যাচ  গোল ব্রাজিল  ২০১০  ১  ০ ২০১৪  ৪  ০ ২০১৫  ৭  ১ ২০১৬  ১১  ৫ ২০১৭  ৯  ২ ২০১৮  ১৩  ৫ ২০১৯  ১৬  ৪ ২০২০  ২  ১ ২০২২  ৫  ৩ সর্বমোট  ৬৮  ২১  আন্তর্জাতিক গোল  গোল  তারিখ  মাঠ  প্রতিপক্ষ    ফলাফল  প্রতিযোগিতা   ১  ৭ জুন ২০১৫  আলিয়াঞ্জ পার্কে, সাও পাওলো, ব্রাজিল    ১–০  ২–০  প্রীতি ম্যাচ  ২  ৮ জুন ২০১৬  ক্যাম্পিং স্টেডিয়াম, অরল্যান্ডো, মার্কিন যুক্তরাষ্ট্র    ১–০  ৭–১  ২০১৬ কোপা আমেরিকা  ৩  ২–০ ৪  ৭–১ ৫  ৬ অক্টোবর ২০১৬  আরেনাস দাস দুনাস, নাতাল, ব্রাজিল    ২–০  ৫–০  ২০১৮ ফিফা বিশ্বকাপ বাছাইপর্ব  ৬  ১০ নভেম্বর ২০১৬  মিনেইরাও, বেলু ওরিজোঁতি, ব্রাজিল    ১–০  ৩–০  ৭  ২৭ মার্চ ২০১৭  অ্যারেনা করিন্থিয়ান্স, সাও পাওলো, ব্রাজিল    ১–০  ৩–০  ৮  ৩১ আগস্ট ২০১৭  আরেনা দো গ্রেমিও, পোর্তো আলেগ্রে, ব্রাজিল    ২–০  ২–০  ৯  ২৩ মার্চ ২০১৮  লুঝনিকি স্টেডিয়াম, মস্কো, রাশিয়া    ২–০  ৩–০  প্রীতি ম্যাচ  ১০  ১০ জুন ২০১৮  আর্নস্ট হাপেল স্টেডিয়াম, ভিয়েনা, অস্ট্রিয়া    ৩–০  ৩–০  ১১  ১৭ জুন ২০১৮  রস্তভ এরিনা, রস্তভ, রাশিয়া    ১–০  ১–১  ২০১৮ ফিফা বিশ্বকাপ  ১২  ২২ জুন ২০১৮  ক্রেস্তভস্কি স্টেডিয়াম, সেন্ট পিটার্সবার্গ, রাশিয়া    ১–০  ২–০  ১৩  ১১ সেপ্টেম্বর ২০১৮  ফেডএক্সফিল্ড, ল্যান্ডওভার, মার্কিন যুক্তরাষ্ট্র    ৩–০  ৫–০  প্রীতি ম্যাচ  ১৪  ৯ জুন ২০১৯  বেইরা-রিও স্টেডিয়াম, পোর্তো আলেগ্রে, ব্রাজিল    ৩–০  ৭–০  ১৫  ১৪ জুন ২০১৯  মোরুম্বি স্টেডিয়াম, সাও পাওলো, ব্রাজিল    ১–০  ৩–০  ২০১৯ কোপা আমেরিকা  ১৬  ২–০ ১৭  ১৯ নভেম্বর ২০১৯  মুহাম্মদ বিন জায়েদ স্টেডিয়াম, আবুধাবি, ইউএই    ২–০  ৩–০  প্রীতি ম্যাচ  ১৮  ৯ অক্টোবর ২০২০  অ্যারেনা করিন্থিয়ান্স, সাও পাওলো, ব্রাজিল    ৫–০  ৫–০  ২০২২ ফিফা বিশ্বকাপ বাছাইপর্ব  ১৯  ১ ফেব্রুয়ারি ২০২২  মিনেইরাও, বেলু ওরিজোঁতি, ব্রাজিল    ২–০  ৪–০  ২০  ২৪ মার্চ ২০২২  মারাকানা স্টেডিয়াম, রিউ দি জানেইরু, ব্রাজিল    ৩–০  ৪–০  ২১  ২ জুন ২০২২  সিউল বিশ্বকাপ স্টেডিয়াম, সিউল, দক্ষিণ কোরিয়া    ৪–১  ৫–১  প্রীতি ম্যাচ   তথ্যসূত্র  বহিঃসংযোগ                     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি বিষয়শ্রেণী:পর্তুগালে ব্রাজিলীয় অভিবাসী বিষয়শ্রেণী:ব্রাজিলীয় খ্রিস্টান বিষয়শ্রেণী:রিউ দি জানেইরুর (শহর) ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভাস্কো দা গামা রেগাতাস ক্লাবের খেলোয়াড় বিষয়শ্রেণী:ইন্টার মিলানের খেলোয়াড় বিষয়শ্রেণী:রিয়াল ক্লাব দেপোর্তিউ এস্পানিওলের ফুটবলার বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:অ্যাস্টন ভিলা ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-১৭ আন্তর্জাতিক ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ইতালিতে ব্রাজিলীয় প্রবাসী ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:স্পেনে প্রবাসী ফুটবলার বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:জার্মানিতে ব্রাজিলীয় প্রবাসী ক্রীড়াবিদ বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফুটবল উইঙ্গার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:আল দুহাইল স্পোর্টস ক্লাবের খেলোয়াড় বিষয়শ্রেণী:কাতার স্টার্স লিগের খেলোয়াড়